NER ดีดบวก 3% โบรกชูเป้า 8.10 บ. อัพไซด์สูง 41%
NER เด้งแรง 3% โบรกมองบวกไตรมาส 1-2/66 หลังราคาขายยางเริ่มฟื้นหลัง “จีน” เปิดประเทศ เป้าคอนเซนซัส 8.10 บ. อัพไซด์สูงกว่า 40%
NER เด้งแรง 3% โบรกมองบวกไตรมาส 1-2/66 หลังราคาขายยางเริ่มฟื้นหลัง “จีน” เปิดประเทศ เป้าคอนเซนซัส 8.10 บ. อัพไซด์สูงกว่า 40%
15 มี.ค. 2566

ผู้สื่อข่าวรายงานว่า วันนี้ (15 มี.ค.66) ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ณ เวลา 10:11 น. อยู่ที่ระดับ 5.75 บาท บวก 0.15 บาท หรือ 2.68% สูงสุดที่ระดับ 5.80 บาท ต่ำสุดที่ระดับ 5.70 บาท ด้วยมูลค่าการซื้อขาย 15.01 ล้านบาท

ด้าน บริษัทหลักทรัพย์ คิงส์ฟอร์ด จำกัด (มหาชน) ระบุในบทวิเคราะห์ แนะนำ “ซื้อ” NER ราคาเป้าหมาย IAA Consensus ที่ 8.10 บาท พร้อมมองว่าในไตรมาส 1 และไตรมาส 2 ราคาขายยางมีโอกาสปรับตัวสูงขึ้นจากไตรมาสก่อนหลังจีนเปิดประเทศ โดยในปี 66 บริษัทวางเป้าปริมาณขายที่ 5 แสนตัน ซึ่งโฟกัสไปที่กลุ่มลูกค้าอินเดียมากขึ้น (คาดยอดขายปี 66 จากอินเดียราว 5 หมื่นตัน)
นอกจากนี้ บริษัทยังมีแผนการขยายกำลังการผลิตยางแท่ง และยางแท่งผสม โดยการก่อสร้างโรงงานแห่งที่ 3 กำลังการผลิต 1.72 แสนตัน/ปี (คาดจะเสร็จในไตรมาส 1/67) จะส่งผลให้กำลังการผลิตรวมของ NER อยู่ที่ 6.88 แสนตัน/ปี
ทั้งนี้ตลาดคาด EPS ปี 66 และ67 จะฟื้นตัวจากปี 64 ที่ 0.95 บาท/หุ้น มาอยู่ที่ 1.13 บาท/หุ้น, และ 1.21 บาท/หุ้น ตามลำดับ